tomron87/hebrew-wikipedia-sentences-corpus huggingface dataset:
ממשק הנשיפה שולט בסינתיסייזר אשר מפיק את הצלילים.
חלק מדגמי ה-EWI מחוברים לסינתיסייזר ספציפי, וחלקם מקושרים לממשק MIDI, המאפשר הפקת מגוון רחב יותר של צלילים.
יש דגמים עם חיבור מידי בחיבור USB חוטי או אלחוטי.
ניתן לרכוש סט צלילים להתקינו במחשב ולהעשיר את הכלי במגוון גדול של צלילים.
היות שהכלי אלקטרוני, נפתחות אפשרויות מגוונות בפני הנגנים.
כך, ניתן לנגן בכלי מבלי להפריע לסביבה, ולהאזין למהלך הנגינה בעזרת אוזניות.
לחלופין, ניתן לחבר את הכלי להגברה, הן הגברה חוטית והן הגברה אלחוטית.
לדגם ה 5000 s יש מתקן הדומה לראוטר שבעזרתו נגן הכלי יכול לנגו חופשי מכבלים.
את הראוטר ניתן לחבר להגברה עם כבלים אבל הכלי מקבל את הצלילים מהראוטר באופן אלחוטי.
ניתן גם לחבר את הכלי להגברה ולמחשב עם כבלים.
היצרנים העיקריים של ממשקי הנשיפה הם AKAI וימאהה.
בנוסף, פותח ממשק נשיפה הנקרא EVI, המתאים לנגני כלי נשיפה ממתכת.
דגם ה AKAI EWI4000S, מכיל את ממשק ה-EVI.
דגמים מאוחרים הם ה EWI 5000 וה EWI solo.
דגם זה האחרון כולל רמקול פנימי וכן מאגר של 200 צלילים, מאה דגימות של כלים אקוסטיים ומאה צלילי סינתיסייזר שונים.
על אף העובדה שהכלי מוזכר בדרך כלל בהקשר של מוזיקת פיוז'ן ג'אז-רוק ולמוזיקת ניו אייג', הוא מאוד מגוון מבחינה סגנונית.
חיישן לחץ האוויר מאפשר טווח דינאמי נרחב מאוד, והקישור לסינתיסייזרים חיצוניים מאפשר מגוון צלילים כמעט אינסופי.
ETL או Extract, Transform, Load הוא תהליך מבוסס תוכנה באמצעותו מועברים נתונים ממערכות תפעוליות למחסן נתונים.
הוצאת נתונים מקבצי המקור (Extract) - מועתקים נתונים מהמקורות לבסיס נתונים ביניים (באנגלית Staging).
טרנספורמציה (Transform) - הנתונים עוברים שינויים, כגון: סיכום נתונים פרטניים לנתון אחד חשוב מבחינה עסקית, שינוי מבנה נתונים.
כך למשל נתון על מכירה בודדת של מוצר של חברה המייצרת מכשירים אלקטרוניים, עשוי להיות לא מעניין לצורך קבלת החלטות עסקיות ולכן הוא מסוכם לנתון כולל של כל המכירות באזור גאוגרפי מסוים.
בשלב השלישי (Load) נטענים הנתונים שעברו טרנספורמציה למחסן הנתונים, ובהמשך מוצגים בדו"חות אשר משמשים את מקבלי ההחלטות בארגון.
בחלק מהארגונים תהליך ה-ETL הוא מורכב יותר ועשוי לכלול מספר קובצי ביניים.
קובצי המקור המשמשים בתהליך עשויים להיות רבים ושונים זה מזה.
לרוב, בין קובצי המקור יהיו בסיסי נתונים יחסיים ובסיסי נתונים אחרים, קובצי שאילתות (למשל, בשפת SQL) המשמשים לרוב לשליפת המידע ולהצגת המידע, וקובצי קוד בשפות תכנות שונות (למשל פייתון או JavaScript) המשמשים לרוב למשיכת המידע ממקור המידע (fetch) והתאמת המידע כך שיתאים, טכנולוגית, לשימוש הרלוונטי.
קובצי הביניים וקובצי היעד הם בדרך כלל בסיסי נתונים יחסיים (רלציוניים, כלומר בסיסי נתונים אשר ניתן לסדר בטבלאות).
בשל כמויות הנתונים הגדולות בדרך כלל מבוצע תהליך ה-ETL בעיבוד באצווה (Batch processing).
היות שהתהליך הוא בדרך כלל תהליך ארוך הוא מבוצע תקופתית: בארגונים רבים אחת לשבוע.
שלב הוצאת נתונים מקבצי המקור - Extract
הקושי העיקרי בשלב זה הוא הטרוגניות מקורות הנתונים (כפי שתואר בסעיף "קבצים המעורבים בתהליך"), והצורך להביא סוגים שונים של נתונים ממקורות שונים.
היבט חשוב נוסף הוא איכות הנתונים והיותם מעודכנים, מאחר שנתונים שגויים עלולים לגרום להחלטות שגויות.
היבטים חשובים עליהם יש לתת את הדעת בהקשר של הוצאת הנתונים:
הבנת תהליכי ודפוסי העבודה של עבודות אחרות מול הקבצים על מנת להימנע מהוצאת נתונים במהלך תהליך עדכון שמבצעת עבודה אחרת.
הבנת מודל הנתונים של הקבצים הרלוונטיים.
מאפשר ביצוע שינויים ביישום הוצאת הנתונים כאשר יש שינוי במודל נתוני המקור.
הבנת תלויות בין מקורות שונים העשויות להשפיע על פלט תהליך הוצאת הנתונים.
הבנת ההיבטים המתוארים לעיל מאפשרת גם קביעת עיתוי ביצוע שלב הוצאת הנתונים.
בחלק מהמקרים ניתן לבצע שלב זה רק בחלון זמן מסוים שבו אין פעילות תהליכי אצווה עם קובצי המקור העשויים לעדכן את הקבצים ופעילות עיבוד נתונים מקוון היא מועטת, ולכן הוצאת הנתונים אינה פוגעת ברמת השירות של הטרנזקציות המקוונות.
לצורך ביצועו נדרשת כתיבת יישום מחשב, גם אם נעשה שימוש בכלים.
היישום מגדיר לוגיקה עסקית לביצוע הטרנספורמציות, תוך שימוש ב-API של המוצר שבו משתמשים.
בשלב זה נדרש מיפוי נתוני הקלט ונתוני הפלט הן ברמה של מבני נתונים והן ברמה של פורמט של פריט או שדה.
דוגמאות לסוגי הפעולות המתבצעות בשלב זה:
טרנספורמציה - כך למשל אם בקובץ קלט מקודד הנתון של מין כ: 1 - זכר, 2 - נקבה ובמחסן הנתונים מקודד M - זכר, F - נקבה.
נדרש ביצוע טרנספורמציה להתאמת הערכים לנדרש במחסן הנתונים.
חישוב נתונים - דוגמה: נתוני מכירות בארצות שונות על פי מטבעות שונים, עשויים להיות מחושבים במטבע מסוים באמצעות הכפלת הנתון בשער המטבע.
סינון - השמטת ערכים מסוימים של נתונים.
מיון - סידור רשומות בסדר עולה או יורד על פי שדה מפתח, למשל: סידור נתונים על מוצרים לפי מספר המוצר.
אגרגציה - נתון של מכירות באזור, עשוי להיות מחושב באמצעות חיבור המכירות בכל הסניפים באותו אזור.
שילוב נתונים ממספר קובצי מקור לנתון אחד.
שלב זה הוא שלב פשוט יחסית.
האתגר העיקרי הוא בכמות הנתונים הגדולה, העשויה להביא למשך זמן ארוך בביצוע השלב.
גם בשלב זה נדרש תכנון זמני הריצה של העיבודים על מנת למנוע פגיעה או התנגשות עם עיבודים אחרים.
Talend - פלטפורמה חדשנית לניהול אינטגרציית וטיוב נתונים המתבססת על קוד פתוח.
כיום שייך המוצר לחברת IBM, שרכשה את חברת Informix.
IBOLT- כלי ETL שפותח על ידי magic.
המגמה הבולטת היא שילוב מוצרי ה-ETL עם מוצרי תווכה אחרים ומתן פתרון כולל לדרישות אינטגרציה באמצעות משפחת מוצרים המשולבים ביניהם.
כך למשל חברת IBM משלבת את DataStage ביחד עם מוצרי תווכה אחרים השייכים למותג WebSphere.
לחברת Informatica מוצרי תווכה בתחומים נוספים נוסף למוצר ה-ETL שלה.
לחברת Talend בניגוד ליצרנים אחרים הפתרונות מהווים חבילה אחודה החל מ ETL ESB Data Quality ועד ל Cloud ו Spark Steaming.
EZ Way היא רשת בתי ספר העורכת קורסי הכנה לבחינה הפסיכומטרית.
בנוסף לקורסי הכנה לבחינה הפסיכומטרית הרשת מציעה גם קורסי הכנה למבחני אמי"ר ומימ"ד.
בית ספר EZ Way הוקם בשנת 1998 ומוסד כחברה בשנת 2000 על ידי עו"ד אהוד צלטנר.
כיום הרשת מקיימת קורסי הכנה לבחינות במכינות של 30 מכללות ואוניברסיטאות, ומפעילה למעלה מ-30 שלוחות בכל הארץ.
בשנה נפתחים כ-100 קורסים, כ-40% מהם מיועדים לאוכלוסיות מיוחדות.
בדומה לרשתות אחרות, רשת ה-EZ Way מפרסמת ספרים ועזרי לימוד לבחינות, אפליקציות לימודיות, תוכנות ועזרים ללמידה מקוונת לבחינה הפסיכומטרית.
בתחילת שנות ה-2000, EZ Way החלה להציע קורסי פסיכומטרי לבעלי לקויות למידה; בתחילה עם המכינה הקדם אקדמית של המרכז האקדמי רופין והמכינה ללקויות למידה באוניברסיטת חיפה ובהמשך בשיתוף עם אגודת ניצן.
מבחן פסיכומטרי ללקויי למידה הוא על פי רוב מבחן ממוחשב הכולל תוספת זמן והתייחסות ללקויות למידה והפרעות קשב.
לפיכך נועד הקורס שמציעה החברה להיות מותאם ללקויי למידה.
על פי נתוני EZ Way, כ-8,000 נבחנים לקויי למידה או בעלי הפרעות קשב, השתתפו בקורס זה מאז התחלתו.
לצד הקורס, החלה החברה בקמפיין ציבורי שמטרתו להשוות את תנאיהם של נבחנים בעלי לקויות למידה לאלו של הנבחנים האחרים.
במסגרת הקמפיין, נעשתה פנייה מטעם החברה לחברי הכנסת, שהובילה להצעת חוק הנגישות לפסיכומטרי של ח"כ אילן גילאון להשוואת מספר מועדי הבחינה הפסיכומטרית בתנאים מיוחדים, למספר המועדים בהם מתקיימת הבחינה הרגילה.
עמותת ידידי עתידים, מפעילת "תוכנית חלמי"ש" (חרדים לומדים מקצועות ישימים), פנתה בשנת 2006 אל EZ Way בבקשה ליצור תוכנית לימודים שתאפשר לבוגרי ישיבות לגשת לבחינה הפסיכומטרית.
ההכנה לבחינה נועדה לצמצם את פערי הידע של הלומדים בה, שלא למדו לימודי ליבה, ולאפשר להם להשתלב במכינת הנדסה והייטק בטכניון, ומשם בשוק העבודה.
ב-2008 השיגו בוגריו ציונים גבוהים מהממוצע הארצי, על אף שהגיעו לקורס בלי ידע באנגלית ועם ידע מועט במתמטיקה.
מאז פתיחתו, למדו בקורס הייעודי למגזר החרדי למעלה מ-4,000 תלמידים.
במסגרת שיתוף פעולה בין צה"ל, פרויקט "עתידים" ופרויקט "צבר" לקידום נשים עתודאיות למקצועות ההייטק, EZ Way התבקשה לבנות קורס פסיכומטרי המותאם לנשים.
קורס זה פותח על סמך בעיות נפוצות בהן נשים נתקלות יותר בלימודים לפסיכומטרי.
קורס זה הראה כי הפער הממוצע בין גברים ונשים בפסיכומטרי, שעומד על כ-43 נקודות על פי נתוני המרכז הארצי לבחינות ולהערכה, מצטמצם כאשר נשים לומדות בקורס לנשים בלבד, המותאם להרגלי הלימוד שלהן.
בתורת הסיבוכיות, מחלקת הסיבוכיות EXPTIME (נקראת גם EXP או DEXPTIME) היא קבוצת כל בעיות ההכרעה הניתנות לפתרון באמצעות מכונת טיורינג דטרמיניסטית בזמן כאשר הוא סימון אסימפטוטי ו הוא פולינום.
ניתן גם להגדיר את EXPTIME בצורה הבאה:
מבחינת היררכיית מחלקות הסיבוכיות בזמן ובמקום, ידוע כי מתקיים:
וכמו כן, ידוע ממשפט ההיררכיה בזמן וממשפט ההיררכיה במקום כי:
כך שלפחות אחת משלוש ההכלות הראשונות ואחת משלוש ההכלות האחרונות צריכה להיות הכלה של ממש, אך לא ידוע על אחת כזו.
רוב המומחים מאמינים שכל ההכלות הן הכלות של ממש.
כמו כן, אם P=NP, אזי EXPTIME=NEXPTIME, מחלקת הסיבוכיות של הבעיות שפתירות בזמן אקספוננציאלי על ידי מכונת טיורינג לא דטרמיניסטית..
ליתר דיוק, EXPTIME NEXPTIME אם"ם קיימת שפה דלילה הנמצאת ב-NP ולא ב-P.
בעיית הכרעה תיקרא EXPTIME-שלמה אם היא נמצאת ב-EXPTIME ומכל בעיה ב-EXPTIME קיימת רדוקציה פולינומית אליה.
במילים אחרות, קיימים אלגוריתמים הרץ בזמן פולינומי שמשנה את הקלט של בעיות ב-EXPTIME לקלט לבעיה EXPTIME-שלמה עם אותה התשובה.
בעיות EXPTIME-שלמות נחשבות כבעיות הקשות ביותר ב-EXPTIME.
בעיות אלו בוודאות לא שייכות ל-P, וזוהי מסקנה הנובעת ממשפט ההיררכיה בזמן.
אחת הבעיות הלא כריעות החשובות בתורת הסיבוכיות היא בעיית העצירה.
גרסה יותר בסיסית של בעיה זו היא האם מכונת טיורינג דטרמיניסטית עוצרת על מילת קלט תוך לכל היותר k צעדים.
בעיה זו שייכת ל-EXPTIME כיוון שהרצה טריוויאלית של המכונה דורשת זמן ריצה של , כאשר k מקודד ב ביטים.
היא EXPTIME-שלמה כיוון שניתן להשתמש בה כדי להכריע האם מכונת טיורינג שפותרת בעיה ב-EXPTIME מקבלת את הקלט שלה בכמות אקספוננציאלית של צעדים.
בעיה זו כשנכתבת בבסיס אונרי היא P-שלמה.
דוגמאות נוספות לבעיות EXPTIME-שלמות ניתן למצוא במשחקים מוכללים, כגון:
שחמט (בעיה בה ניתן לשחק שחמט על לוח בגודל n על n, עם 2n כלי משחק לכל שחקן).
גו (עם חוקי קו יפניים).
קל לראות כי משחקים אלה הם ב-EXPTIME, היות שניסיון נאיבי לפתור אותם ייקח מספר אקספוננציאלי של צעדים.
למרות זאת, ישנם משחקים מוכללים שיכולים להימשך מספר פולינומי של צעדים בגודל הלוח, והם לרוב PSPACE-שלמים.
דוגמה נוספת לבעיות EXPTIME-שלמות הן מעגלים תמציתיים.
מעגלים תמציתיים הם מכונות פשוטות שמשמשות לתיאור של גרפים במקום קטן מאקספוננציאלי.
הם מקבלים 2 מספרים של קודקודים בגרף כקלט, ופולטים האם יש צלע ביניהם בגרף.
בעבור הרבה בעיות גרפים P-שלמות בהן הגרף מיוצג באמצעות מטריצת שכנות, פתרון אותה הבעיה עם מעגל תמציתי זו בעיה EXPTIME-שלמה, היות שהקלט קטן אקספוננציאלית.
eSTREAM הוא פרויקט של מיזם האיחוד האירופי "European Network of Excellence in Cryptology" - בקיצור ECRYPT בניהולו של ברט פרניל, שהוקם ב-2004 במטרה "לאתר צופן זרם ראוי לאימוץ בקנה מידה רחב" כהגדרתם.
הפרויקט הוקם בעקבות כישלון פרויקט NESSIE לתיקנון צופן זרם.
פרויקט New European Schemes for Signatures, Integrity and Encryption הוא פרויקט רחב היקף שהוקם בשנת 2000 במטרה לתקנן מגוון רחב של פרימיטיבים קריפטוגרפיים בכל תחומי הקריפטוגרפיה המודרנית.
במהלך התקן התגלעו חילוקי דעות לגבי טיב חוזקם של צפני זרם כדי שייקראו בטוחים ולא התקבלה כל החלטה.
כך שאף אחד מצפני הזרם שהוצעו ל-NESSIE באותה עת (ביניהם BMGL, Leviathan, MAG, Lili, SNOW, SOBER, QUAD), לא התקבלו משום לא עמדו במבחן קריפטואנליזה לפי אמות המידה המקובלות כיום.
פרויקט eSTREAM הוקם במטרה לענות על כמה מהשאלות המהותיות שנותרו פתוחות, לאסוף כמה שיותר ידע שיאפשר להעריך את מידת הביטחון המינימלית שצפויה מצופן זרם וכן להגדיר דרישות מינימליות לגבי וקטור אתחול.
ב-2004 פרסם עדי שמיר מאמר בשם: (צופן זרם חי או מת?) שמדבר על העובדה שצפני זרם נזנחו מעט לאורך השנים וכן מסכם את מיטב הידע שנצבר בתחום זה.
באותה שנה הוקם פרויקט eSTREAM שפרסם קריאה למפתחים להשתתף בתחרות פתוחה, להגיש הצעות ולפרסם ביקורות עמיתים.
הוא חולק לכמה שלבים (phases) במהלכם נבחנו מספר אלגוריתמים בשתי קטגוריות עיקריות:
פרופיל 1: צופן זרם בתוכנה, עם תפוקה גבוהה.
עם מפתח הצפנה בגודל מינימלי של 128 סיביות.
פרופיל 2: צופן זרם בחומרה עם משאבים מוגבלים: זיכרון, מספר שערים וצריכת אנרגיה.
עם מפתח הצפנה בגודל מינימלי של 80 סיביות.
הפרויקט הסתיים באפריל 2008. נכון לספטמבר 2011 נבחרו האלגוריתמים הבאים:
כל האלגוריתמים המנויים חופשיים לשימוש לכל מטרה.
צופן Rabbit היה היחידי שנרשם כפטנט במהלך התחרות אך שוחרר לשימוש הציבור באוקטובר 2008. הצופן השמיני F-FCSR הוסר מהרשימה בעדכון האחרון שפורסם במהלך 2008.
המחקר בתחום זה עדיין בעיצומו וצפויים בהחלט שינויים נוספים.
האמונה הרווחת היא שביקורת קריפטוגרפית ממושכת מצד הקהילה המדעית תחזק את אימון הציבור ברשימה המנויה בפורטפוליו.
EX.CO (בעברית: אקס.קו; לשעבר Playbuzz ("פלייבאז")) היא חברת טכנולוגיית וידאו מבוססת ML המסייעת לחברות מדיה להגיש תוכן וידאו למשתמשים ולהגדיל הכנסות באמצעות מסכים חכמים (CTV), אתרי תוכן ברשת, מסכים ניידים ופרסום וידאו דיגיטלי במרחב.
החברה נוסדה בשנת 2012 על ידי שאול אולמרט ותום פחיס.
אולמרט, בנו של ראש ממשלת ישראל לשעבר אהוד אולמרט, עבד כמנהל בניקלודיאון, והיה מייסד-שותף של GameGround, רשת חברתית לגיימרים שנסגרה ארבע שנים לאחר שהוקמה.
פחיס בעל תואר ראשון בפסיכולוגיה מהמרכז הבינתחומי הרצליה והיה מייסד שותף של Whimado.
החברה נוסדה במקור כפלייצ'יינג'ר (PlayChanger) ביולי 2012. פלייצ'יינג'ר עבדה עם מפתחי משחקים ומפיצים במטרה להפיץ משחקי תוכן מבוססי מיקור המונים בתחומים כמו ספורט, מוזיקה ואופנה.
השירות הושק רשמית בדצמבר 2013 בשם "פלייבאז", כגרסה של פלייצ'יינג'ר.
ביוני 2014 נכנסה החברה לרשימת 10 המפרסמים המשותפים ביותר בפייסבוק.
לאתר עצמו היו 70 מיליון צפיות ממשתמשים ייחודיים, מחציתן הגיעו מפייסבוק.
החברה הוזכרה על ידי מגזין .Inc כ"אחד הסטארטאפים הישראליים הלוהטים של שנת 2015," וכן כאחד הסטארטאפים הלוהטים באירופה באותה שנה, על ידי מגזין Wired.
בשנת 2018 נאלצה החברה להצטצם משמעותית, לאחר ששינויים באלגוריתם של פייסבוק פגעו בהכנסותיה.
באוקטובר 2019 הודיע אולמרט שיעזוב את תפקיד מנכ"ל פלייבאז.
הוא נשאר נשיא החברה עד 2019, ולתפקיד המנכ"ל נכנס המייסד השותף, תום פחיס.
בנובמבר 2019 החליפה החברה את שמה ל-EX.CO כחלק ממהלך מיתוג מחדש שבמרכזו עמד ביסוס טכנולוגיית הווידאו והמוניטיזציה של החברה עבור לקוחות עסקיים.
בינואר 2024, נבחרה אקס.קו כפלטפורמת הווידאו המומלצת על ידי ה־Local Media Consortium (LMC), קבוצת הממוקדת בשותפויות אסטרטגיות לכ-5,000 קבוצות תקשורת מקומית בארצות הברית.
מאז הקמתה גייסה מספר סבבי השקעות.
בדצמבר 2012 החברה גייסה 800 אלף דולר מעודד ורדי, חממת The Time ו-Rutledge Vine.
ביוני 2014 החברה גייסה 3 מיליון דולר מקרן ההון סיכון כרמל ונצ'רס מקבוצת ויולה.
ב-מרץ 2015 גויסו 16 מיליון דולר מקרן 83North, סבן קפיטל, כרמל ונצ'רס, ו-First Time Ventures.
בספטמבר 2017 גייסה החברה 35 מיליון דולר נוספים בהובלת קבוצת ויולה ובהשתתפות משקיעים קיימים נוספים כולל The Walt Disney Company ו-Saban Ventures.
מאז שנת 2022, אקס.קו החלה להתמקד בפתרונות וידאו עבור חברות מדיה ואתרי תוכן גדולים, כולל נגן, הגשת תוכן וידאו וניהולו בפלטפורמה, ובעיקר הגשת פרסומות באופן שמגדיל משמעותית את פוטנציאל ההכנסות מפרסומות וידאו עבור הלקוחות.
בשנת 2024 השיקה החברה נגן אנכי המותאם למסכי מחשב ומובייל גם יחד, אשר מקדם את השימוש והרווחיות של אתרי תוכן מתכני הווידאו המופקים לצורכי הרשתות החברתיות.
בתחילת שנת 2025, אקס.קו הרחיבה את יכולות המוניטיזציה שלה כך שיתמכו במסכים חכמים (CTV), ומסכים דיגיטליים במרחב הציבורי.
הטכנולוגיה משתמשת במנוע אופטימיזציית הכנסות ייחודי ומבוסס למידת-מכונות, שמנתח כמויות גדולות של נתונים על מנת לבחור את מקורות הפרסומת היעילים ביותר, ולהתאים את מחירי הרצפה של המכירה הפומבית כך שפוטנציאל ההכנסות יהיה הגדול ביותר, בכל סביבות הווידאו למיניהן.
בדצמבר 2025, הנהגת החברה הצהירה כי וידאו באתרי תוכן ממשיך לשרת כהגנה מרכזית כנגד מסחור תוכן בעידן תקצירי ה-AI, כך שפתרונות טכנולוגיים המתאימים תוכן וידאו לכתבה, ומאפשרים חוויית משתמש איכותית ורלוונטית, מציעה יתרון שתקצירים טקסטואליים אינם יכולים להציע.
ארגון מוסדות הביקורת העליונים של אירופה הוא אחת משבע קבוצות עבודה אזוריות של הארגון הבין-לאומי של מוסדות הביקורת העליונים (INTOSAI), הכולל את מוסדות הביקורת העליונים של 186 מדינות, והוא רשום כארגון תומך של האו"ם.
נכון להיום (2015) חברים בארגון 50 מוסדות ביקורת: מוסדות הביקורת העליונים של 49 מדינות באירופה ובית המשפט האירופי לביקורת.
עם חברי הארגון נמנה גם מבקר המדינה של ישראל.
ארגון EUROSAI הוקם בשנת 1990 ומנה אז 30 מוסדות ביקורת חברים (מוסדות הביקורת העליונים של 29 מדינות באירופה ובית המשפט האירופי לביקורת).
הארגון הוא הצעיר מבין שבע קבוצות העבודה האזוריות של INTOSAI, אולם הרעיון להקים ארגון אירופי של מוסדות הביקורת הועלה כבר בזמן ייסודו של ארגון INTOSAI בשנת 1953. הצעדים המעשיים הראשונים לקראת הקמתו של EUROSAI נעשו בשנת 1974, עם כינוסו של הקונגרס השמיני של INTOSAI במדריד.
בשנים 1989–1975 גיבשו מוסדות הביקורת העליונים של איטליה וספרד, בשיתוף ועדת הקשר של ראשי מוסדות הביקורת העליונים של מדינות הקהילה הכלכלית האירופית, את הטיוטות הראשוניות של תקנון EUROSAI, ובכך נסללה הדרך לייסוד EUROSAI.
ביוני 1989 אימץ הקונגרס השלושה עשר של INTOSAI, שהתקיים בברלין, את "הצהרת ברלין" שכללה, בין היתר, את ההסכם להקמת הארגון האירופי של מוסדות הביקורת העליונים.
בנובמבר 1990 התקיימו במדריד הוועידה המכוננת והקונגרס הראשון של EUROSAI.
בכינוס זה נבחרו הנשיא הראשון של EUROSAI וחברי מועצת המנהלים, התקנון נידון ואושר והוקמו המטה והמזכירות הקבועים.
מטרות הארגון, המוגדרות בסעיף 1 לתקנונו, הן לקדם את שיתוף הפעולה המקצועי בין המוסדות החברים בו, לעודד חילופי מידע בין מוסדות ביקורת, לקדם מחקר בנושא הביקורת במגזר הציבורי, לעודד את יצירתן של משרות מרצים בנושא זה באוניברסיטאות ולפעול להאחדת המינוחים בתחום הביקורת במגזר הציבורי.
שלושה גופים עומדים בראש EUROSAI ומנהלים את פעילותו: הקונגרס, מועצת המנהלים והמזכירות.
על פי תקנון EUROSAI, הקונגרס הוא המוסד בעל הסמכות העליונה בארגון.
הקונגרס מתכנס אחת לשלוש שנים, בהשתתפות נציגים של כל המדינות החברות בארגון.
עד כה התקיימו הקונגרסים האלה:
1990 - במדריד, ספרד (הוועידה המכוננת)
2020 - נדחה עקב הקורונה, הקונגרס התקיים בשנת 2021 בבמקוון ברפובליקה הצ'כית
ראשי מוסדות הביקורת העליונים החברים במועצת המנהלים של INTOSAI והם חברי EUROSAI משתתפים אף הם בישיבות מועצת המנהלים כמשקיפים.
מקום מושבה של מזכירות EUROSAI הוא במוסד העליון לביקורת של ספרד (בית הדין de Cuentas), שבו ממוקם גם המטה הראשי של הארגון.
הקונגרס השמיני של EUROSAI בליסבון אישר את התוכנית האסטרטגית הראשונה של הארגון לשנים 2011-2017. תוכנית זו מגדירה את משימתו של הארגון, את החזון שלו ואת ערכיו:
המשימה: חברי EUROSAI יעבדו יחד על מנת לחזק את הביקורת במגזר הציבורי במדינות אירופה, ובכך יתרמו לעבודתו של INTOSAI.
החזון: EUROSAI יקדם את הממשל התקין, ובכלל זה ערכים של אחריות, שקיפות ויושרה.
הוא יספק מסגרת דינמית לשיתוף פעולה בין חברי הארגון ויסייע להם במילוי תפקידם בצורה הטובה ביותר.
הערכים: עצמאות, יושרה, מקצועיות, אמינות, כוללניות, שיתוף פעולה, חדשנות, קיימות, כבוד לסביבה.
התוכנית האסטרטגית מבוססת על ארבע מטרות אסטרטגיות, המשקפות את הצרכים ואת סדר העדיפויות של הארגון:
מטרה 1 - בניית יכולת: EUROSAI מחויב לפיתוח של מוסדות ביקורת עליונים חזקים, עצמאיים ומקצועיים ביותר.
בניית היכולת של מוסדות הביקורת העליונים משמעה פיתוח מיומנויות, ידע ודרכי עבודה ההופכים את מוסד הביקורת ליעיל יותר.
זאת בהתבסס על נקודות חוזק קיימות ובאמצעות חיזוק נקודות החולשה.
מטרה 2 - תקנים מקצועיים: כדי שמוסדות הביקורת העליונים יוכלו לבצע את תפקידם במיומנות ובמקצועיות יש צורך במסגרת עדכנית של תקנים מקצועיים בינלאומיים.
INTOSAI מפתח מערכת של תקנים כאלה, ועם השלמת הפיתוח יקדם את עמידתם של המוסדות החברים בתקנים אלה, בהתאם למשימותיהם וצורכיהם.
מטרה 3 - שיתוף ידע: על מנת לחזק את הביקורת ולהנהיג נורמות של מתן דין וחשבון, מינהל תקין ושקיפות במגזר הציבורי באזור, שם לו EUROSAI למטרה לשפר את שיתוף הידע, המידע והניסיון בין חבריו ובין שותפים חיצוניים.
מטרה 4 - ממשל ותקשורת: על מנת לבצע את משימתו ביעילות וכדי לשפר את היכולת להתמודד עם הדרישות של חבריו, EUROSAI צריך להיות מנוהל היטב.
מודל הניהול הנוכחי תוכנן לפי העקרונות של ממשל תקין ותקשורת יעילה.
מודל זה גם משקף את היעדים האסטרטגיים של הארגון, מעודד את המעורבות הרחבה ביותר האפשרית של החברים בו בעבודתו של הארגון ובונה קשרים חזקים בין כל גופי EUROSAI המשתתפים ביישום התוכנית האסטרטגית.
כוח האיחוד האירופי הוא השם הכללי של כוח התגובה המהירה הפועל מטעם האיחוד האירופי כחלק ממדיניות הביטחון וההגנה המשותפת.
EUFOR כפוף למטה הצבאי של האיחוד האירופי, ופועל לצד כוחות צבאיים אחרים של האיחוד האירופי כמו יורוקורפוס, כוח הז'נדרמריה האירופי, הכוח הימי האירופי וקבוצות הקרב של האיחוד האירופי.
EUFOR הופעל 4 פעמים עד היום: במקדוניה ממרץ 2003 ועד דצמבר 2003 כ-EUFOR Concordia, בבוסניה והרצגובינה מאז 2004 כ-EUFOR Althea, ברפובליקה הדמוקרטית של קונגו ב-2006 ובצ'אד והרפובליקה המרכז-אפריקאית מאז 2007.
EUFOR Concordia הוא כוח צבאי במקדוניה.
EUFOR Althea הוא כוח צבאי בבוסניה והרצגובינה במטרה לפקח על היישום הצבאי של הסכם דייטון.
הכוח הוא ממשיכו של כוחות כוח הייצוב וכוח האכיפה.
נעשה שימוש בראשי התיבות EUFOR גם בפרישה הקצרה בשנת 2006 ב.
ב-25 באפריל 2006, החלטה 1671 של מועצת הביטחון, אישרה הצבה זמנית של כוחות האיחוד האירופי לתמיכה במשימות האומות המאוחדות בקונגו (MONUC).
EUFOR צ'אד / הרפובליקה המרכז-אפריקאית
EUFOR ביצעו גם משימות מטעם האיחוד האירופי בצ'אד והרפובליקה המרכז-אפריקאית משנת 2007 ועד היום.
EUFOR RCA הוא כוח במסגרת משימת שמירת שלום ב.
EV בשדרית הוא כוכב על-ענק אדום משתנה סדיר למחצה בעל סיווג ספקטרלי M4Ia, הכוכב ממקום בקבוצת הכוכבים שדרית.
הוא קרוב לוודאי חבר ב-OB2 בתוך ערפילית קארינה.
עם רדיוס של 1,168 רדיוסי שמש, EV בשדרית הוא אחד מהכוכבים הגדולים הידועים לאנושות ולו היה ממוקם במרכז מערכת השמש הוא היה מגיע כמעט עד למסלולו של צדק.
EV בשדרית ממוקם במרחק של 8,200 - 13,700 שנות אור (2,500 - 4,200 פארסק) מכדור הארץ הוא בעל בהירות נראית ממוצעת של 7.89 שמשתנה באופן סדיר למחצה עם זמן מחזור ממוצע של 347 ימים.
הטמפרטורה של הכוכב היא 3,574 קלווין ועוצמת הארתו של הכוכב גדולה פי 200,000 מזו של השמש.
EZ בדלי, נקרא גם גליזה 866 או לוּיטן 789-6, הוא מערכת בת שלושה כוכבים המורכבת משלושה ננסים אדומים הנמצאים במרחק של 11.2 שנות אור בקבוצת הכוכבים דלי.
למרות שזו אחת ממערכות הכוכבים הקרובות ביותר לכדור הארץ, דרגת הבהירות נראית הכוללת של המערכת היא 12.9 כך שניתן לצפות בה רק באמצעות טלסקופ.
המערכת התגלתה על ידי וילם יקוב לויטן בזמן שחיפש כוכבים בעלי תנועה עצמית גדולה על ידי השוואת צילומים של השמים.
הכוכב קיבל את הסימון לוּיטן 789-6 ברשימת הכוכבים בעלי תנועה עצמית גדולה וככל הנראה הוא זה שזיהה שמדובר בכוכב כפול.
בשנת 1972 התגלה שלפחות אחד מהכוכבים הוא כוכב הבזק לאחר שנצפו שינויים חדשים בעוצמת ההארה.
בעקבות כך קיבלה המערכת גם ציון של כוכב משתנה EZ בדלי.
מתצפיות על מסלול ההקפה של שני בני הזוג ניתן היה לחשב את מסתם והתברר שהמסה של אחד מבני הזוג, EZ בדלי A, אינה תואמת את הטמפרטורה ואת עוצמת ההארה שנמדדו.
הדרך להסביר את הסתירה הייתה להניח שמדובר בזוג כוכבים עם מסה נמוכה שמקיפים זה את זה במרחק קטן מכדי שיהיה ניתן להפריד אותם זה מזה.
מדידות ספקטרוסקופיות אימתו את ההשערה שאכן EZ בדלי A הוא למעשה כוכב כפול בעצמו, כך שהמערכת כוללת שלושה כוכבים.
שלושת המרכיבים של המערכת הם ננסים אדומים עם מסה נמוכה סביב עשירית מסת שמש, קצת מעל לגבול התחתון שמאפשר היתוך של מימן, ועם טמפרטורה נמוכה מ-3,000 קלווין.
שניים מהכוכבים, EZ בדלי A ו-EZ בדלי C מקיפים זה את זה במרחק קטן מאוד שנע בין 0.012 ו-0.016 יחידה אסטרונומית (1.8 - 2.3 מיליון קילומטר) ובזמן הקפה של 3 ימים, 18 שעות ו-53 דקות.
את הזוג הזה מקיף EZ בדלי B במסלול אליפטי ובמרחק שנע בין 0.4 ל-0.78 יחידה אסטרונומית ובזמן הקפה של 822.6 ימים.
עוצמת ההארה הכוללת של המערכת היא כ-80 מיליוניות מעוצמת ההארה של השמש באור נראה, אך בשל הטמפרטורות הנמוכות של מרכיבי המערכת, רובה המוחלט של קרינתה היא בתחום התת-אדום.
למערכת כולה תנועה עצמית גדולה במיוחד של כ-3.25 שניות קשת בשנה.
EZ בדלי A הוא ננס אדום מסוג ספקטרלי M5 V, רדיוסו כ-15% מרדיוס השמש ומסתו כ-12% ממסת השמש.
טמפרטורת פניו היא כ-2,900 קלווין והוא מאיר בעוצמה של כ-50 מיליוניות מעוצמת ההארה של השמש באור נראה.
הוא הכוכב המסיבי ביותר, בעל הרדיוס הגדול ביותר ובעל הטמפרטורה הגבוהה ביותר מבין השלושה.
EZ בדלי B הוא ננס אדום מסוג ספקטרלי M6 V, רדיוסו כ-13% מרדיוס השמש ומסתו מעט יותר מעשירית מסת השמש.
טמפרטורת פניו היא כ-2,600 קלווין והוא מאיר בעוצמה של כ-50 מיליוניות מעוצמת ההארה של השמש באור נראה.
בשל מרחקו משני הכוכבים האחרים ישנה אפשרות תאורטית שיש לו כוכב לכת קרוב אליו.
צופה על כוכב לכת כזה יראה את זוג הננסים האדומים האחרים עם דרגת בהירות 16-, בערך פי 100 מבהירותו של הירח המלא.
EZ בדלי C הוא העמום ביותר מבין השלושה והוא מאיר בעוצמה של כ-26 מיליוניות בלבד מעוצמת ההארה של השמש באור נראה.
זהו ננס אדום מסוג ספקטרלי M6 שמסתו נמוכה מעט מעשירית מסת השמש.
רדיוסו וטמפרטורת פניו אינם ידועים בוודאות וככל הנראה הם דומים לאלו של EZ בדלי B.
הכוכבים הקרובים ביותר ל-EZ בדלי הם הננסים האדומים לאקאי 9352 ולאקאי 8760 שנמצאים במרחק של 4.1 ו-4.2 שנות אור ממנו בהתאמה.
מכיוון שאלו שני הננסים האדומים הבהירים ביותר בסביבות מערכת השמש, צופה אנושי שיהיה בקרבת EZ בדלי יוכל לראותם ללא ציוד עזר ככוכבים עמומים עם דרגות בהירות 5.2 ו-4.2 בהתאמה, בעוד שמכדור הארץ כלל לא ניתן לראותם.
רוב השכנים האחרים של EZ בדלי הם גם כן ננסים אדומים, אבל בנוסף נמצאים גם ε באינדיאני במרחק של 4.8 שנות אור ו-τ בלווייתן במרחק של 8.8 שנות אור.
שניהם יראו בקלות מ-EZ בדלי, ε באינדיאני עם בהירות מדרגה 2.7 ו-τ בלווייתן עם בהירות מדרגה 2.8, בעוד שמכדור הארץ יש צורך בתנאי תצפית טובים מאוד על מנת להבחין בהם.
השמש תראה בבירור מ-EZ בדלי ככוכב חסר יחוד עם בהירות מדרגה 2.5.
בתורת הסיבוכיות, המחלקה היא קבוצת כל בעיות ההכרעה הפתירות על ידי מכונת טיורינג דטרמיניסטית ב במַקום, כאשר מייצג פונקציה פולינומית של .
(מקצת החוקרים מגבילים את להיות פונקציה ליניארית) לחלופין, אם אנו משתמשים במכונת טיורינג לא דטרמיניסטית, אנחנו מקבלים את המחלקה , אשר שווה ל- על ידי משפט סביץ'.
בעיית הכרעה נחשבת אם היא שייכת ל-, וקיימת לכל בעיה ב- רדוקציה פולינומית אל .
במילים אחרות, קיים אלגוריתם בעל זמן ריצה פולינומי הממפה איברים מבעיה אחת לשנייה.
ניתן לחשוב על בעיות כבעיות הקשות ביותר במחלקה .
מכילה ממש את PSPACE, NP, P ורווח בין החוקרים לחשוב כי היא מכילה ממש את EXPTIME.
eVTOL (electric vertical take-off and landing – המראה ונחיתה אנכית חשמלית) הם כלי טיס שיכולים להמריא ולנחות אנכית, מצד אחד ובדרך כלל, יש להם כנפיים קבועות שמספקות את רוב העילוי, בשלב השיוט, מצד שני ובנוסף, הם מונעים על ידי חשמל ויש להם פרופלורים-מדחפים שמאפשרים לרחף-להמריא ולנחות אנכית.
מאז תחילת שנות האלפיים, חלה התקדמות עצומה בתחום ההנעה החשמלית המבוזרת.
התפתחות זו אפשרה לבטל את הצורך במימסרים ותמסורות מהמנוע אל הלהבים ובמקומם – להכניס אלקטרוניקה מתוחכמת ומוליכי חשמל דקים וקלי משקל.
התפתחות זו הביאה, "בבת אחת" לשינוי לטובה ביחס בין דחף, גרר ומשקל בהשוואה למסוקים.
האלקטרוניקה עצמה התפתחה בהמשך ישיר לשוק הצרכני, מה שמאפשר בקרה בתדר הרבה יותר גבוה ובצורה הרבה יותר מדויקת, אמינה, הדירה ויתירה.
נכון לשנת 2022, כ-700 חברות שונות מנסות לפתח כלי טיס מסוג זה.
לכלי טיס מסוג זה יש מגוון אפשרי גדול של תצורות כמודגים באיור שלהלן:
תמורה זו כוללת בדרך כלל, מספר קטן של מנועים ויכולת להטות את ציר המנוע והמדחפים.
כלי טיס שמשתמש בתצורה זו הוא הבל-בואינג V-22. במובן מסוים גם המטוסים של JOBY מטים את המדחפים ואולם, הטיה זו מתבצעת על ידי מנגנון מכני ייחודי.
ככל הידוע, לתצורה זו יש עדיפות מסוימת מבחינת עמידות להתרסקות ויתירות.
תצורה מבוססת רב-להב, "רחפן רגיל"
ההתפתחות העצומה של הרחפנים הביאה להתפתחות טבעית לכלי טיס גדולים יותר בתצורה "דומה".
החדשנות היא בכך שהמנעים צמודים למדחפים ולכן, לכאורה, אפשר לחסוך במשקל מימסרות ולהגיע ליעלות אווירודינמית משופרת.
מקובל לחשוב שתצורה זו מתאימה לטיסות לטווחים קצרים בלבד.
כלים אלה מחייבים גם תשומת לב בכל הקשור למשטר הטעינה/ החלפת הבטריות מכיוון שלנושא יש ביטוי משמעותי יותר ככל שטווח הטיסה קצר יותר.
לחברות וולוקפטר ו"אי האנג" יש כלי טיס בתצורה כזו.
למנועים שנמצאים מחופים בתוך "שרוול" יש יתרון מסוים בבטיחות (אין להבים חשופים).
כמו כן, לטענת חברת ליליום, החיפוי מאפשר להצמיד את הזרימה הנפלטת מהמנועים אל פרופיל הכנף מה שמאפשר שיפור ביצועים במהלך השיוט.
ככל הידוע, רק ליליון משתמשת בתצורה זו ויש ספקות לגבי יכולה להצליח בתחרות מול חלופות אחרות.
נכון לשנת 2022, נראה שכלי טיס מסוג זה ישתלבו לצורכי שינוע חבילות, שינוע ציוד תרופתי, חיסונים, תרופות ובדיקות – בעיקר במקומות שבהם יש פיזור אוכלוסייה רחב וקושי להגיע למקומות השונים באמצעות רכב.
רבים מאמינים שזו תהיה הפלטפורמה שתאפשר "מונית אווירית לפי קריאה" – מכיוון שכלי הטיס צפוי להיות שקט וזול להפעלה, ובהתאם, מכוונים אותו ליכולת מתן שירות בתוך הערים הגדולות ברחבי העולם.
מודלים אפשריים נוספים – "שאטלים" או תחבורה ציבורית.
שימושים אלה יתאפשרו, ככל הנראה, רק אם כלי הטיס המדוברים אכן יהיו שקטים, זולים, לא מזהמים ובעיקר, זולים לתפעול – בצורה שתאפשר לגבות מחירי כרטיסים מסדר גדול של עד פי שלושה בהשוואה ל"מונית ייעודית – מונית ספיישל".
חברות ופרויקטים נבחרים (נכון ל-2022)
חברת ג'ובי היא חברה אמריקאית שמפתחת eVTOL.
החברה מתכננת להפעיל את מטוסיה, בעצמה או דרך חברות הפעלה קיימות, ברחבי העולם.
מטה החברה נמצא בקליפורניה ויש לה משרדים בקליפורניה ומינכן .
לפי הערכות רבות, ג'ובי צפויה להיות החברה הראשונה שתקבל רישיון סוג, Type Certificate, להטסת נוסעים במדינות המערב.
חברת וולוקופטר היא יצרן של כלי טיס בתצורת רחפן (ללא כנף קבועה או מדחפים ברי הטיה) .
החברה ממוקדת בפיתוח כלי טיס דומה מאוד לרחפן/ רב להב המיועד להובלת נוסעים המכונה בלשון עממית "אייר-טקסי".
לפי פרסומי החברה, יש בכוונתה לפתח דגמים נוספים.
החברה עשתה הדגמות טסות במספר מדינות בעולם ובכלל זה באיחוד האמירויות ובסינגפור.
חברת תעופה אמריקאית הפועל במדינת קליפורניה.
החברה מתכננת לפתח, לייצר ולהפעיל eVTOL ים.
לטענת החברה, לכלי הטיס שלה יהיה טווח של כ-60 מייל ימי (קצת מעל 100 ק"מ) ויכולת לשייט במהירות של 150 מייל בשעה בשעה (כ-220 קמ"ש).
חברת יונייטד איירליינס ביצעה כבר הזמנות מותנות לרכש כלי טיס כאלה, כולל, לכאורה, תשלום מקדמות באוקטובר 2022.
במאי 2023, החברה פרסמה הודעה לעיתונות ולפיה היא השלימה הרכבת כלי טיס בתצורה סופית.
חברת Lilium GmbH היא חברת תעופה גרמנית המפתחת eVTOL המבוסס על מנועים חשמליים מחופים, לטענת החברה, תצורה זו מאפשרת "להדביק" את הזרימה לפרופיל הכנף וע"י כך, לשפר את יעילות הטיסה.
נכון ל-2022, החברה מציגה מספר דגמים הנבדלים בכמות הנוסעים אותם המטוס מתוכנן לשרת.
בתצורת הבסיס, יש 36 מנועים המותקנים גם על הכנפיים וגם על ה"קנרדים".
במהלך ספטמבר 2022, החברה הדגימה מעבר מטיסה מבוססת ריחוף לטיסת שיוט שבה הזרימה כבר למינרית וצמודה הן לפרופיל הכנף והן אל הקנרדים.
ליליום מתכננת לפרוס רשת של כלי טיס כסוג של מוניות שירות, הן במדינת פלורידה בארצות הברית, הן בחוף צרפת והן במקומות נוספים.
החברה מנסה לקדם במקביל, הן את פיתוח כלי הטיס כולו והן את המינחתים/ וורטיפורטים.
חברת Ehang היא חברה סינית ממחוז גואנצו.
החברה מפתחת, מייצרת ומפעילה רחפנים/ רבי להב המסוגלים לשאת נוסעים.
לחברה יש התרים לפעול בסין לטובת תעשיית הסרטים, כוחות חילוץ והצלה ומשימות סקר שונות.
החחברה מטיסה נוסעים בסין לטובת סיורי תיירות במקומות מוגדרים היטב ובדרך כלל מעל הים.
החברה, נכון ל-2022 הצליחה לקבל אישורי טיסה (ללא נוסעים), במספר גדול של מדינות וביניהן ספרד, אוסטריה, נורווגיה ומדינות נוספות.
חברת BLADE היא חברה ציבורית הנסחרת בבורסה של ניו יורק ורשומה במדינת דאלוור.
החברה מספקת "פלטפורמה להתניידות אווירית – טיסות כשירות".
החברה מאפשרת למשתמשים באפליקציה שלה להזמין טיסות ברוב צפון מזרח ארצות הברית ולאורך החוף המערבי.
החברה מארגנת טיסות שכר באמצעות מסוקים במדינות רבות ברחבי העולם – על ידי "חיבור" בין המפעילות האוויריות, שדות התעופה, חברות שירותי הקרקע, חברות האחזקה וכדומה.
החברה מקדמת מעבר ממתן שירותים באמצעות מסוקים למתן שירות באמצעות eVTOL, אם וכאשר הטכנולוגיה תבשיל.
החברה פעילה בארצות הברית, בצרפת, בהודו, באנגליה ובמקומות נוספים.
EVE היא חברה שהוקמה על ידי זרוע החדשנות של חברת אמבראר בשנת 2020. החברה מתכננת לבנות EVTOL ותשתיות נלוות לטובת הקמת יכולת תפעולית של חברת תעופה המפעילה EVTOL ים.
במהלך 2024, החברה פרסמה שהשלימה בניית אב טיפוס ראשון.
חברת Wisk Aero היא חברת תעופה המפתחת ומייצרת כלי טיס בתצורת eVTOL שאותם היא מתכננת במטרה לשרת ציים של "מוניות אוויר".
החברה נוסדה ב-2019 כשיתוף פעולה בין חברת בואינג וחברת Kitty Hawk של לארי פייג' ממיסדי גוגל.
חברת קיטיהוק הודיעה על סגירה בספטמבר 2022. מטה החברה נמצא בקליפורניה והיא מפעילה אתרי ניסויים בשדה תעופה הוליסטר (שנמצא ליד המטה), באטלנטה, ג'ורג'יה ובניו זילנד.
ב-3 באוקטובר 2022, החברה חשפה את הדגם השישי שאותו היא פיתחה.
דגם זה מסוגל לשאת ארבעה נוסעים ואין בו טייסים בכלל.
חברה לפיתוח וייצור מטוסי מטען קלים, חשמליים, בתצורת eVTOL הממוקמת במדינת ורמונט בארצות הברית.
החברה מפתחת גם רשת של נקודות הטענה במטרה לתת שירותי מטען באמצעות מטוסי החברה.
במהלך 2022 – החברה ביצעה טיסה מחוף לחוף בארצות הברית (עם הרבה עצירות ביניים להטענת הסוללות).
חברת ווינגקופטר מפתחת, מייצרת ומפעילה כטב"ם eVTOL לטובת משלוחים, מיפוי, סריקת תשתיות וביצוע סקרים מסוגים שונים.
במאי 2022, החברה הודיעה שנכנסה להסכם שת"פ שבמסגרתו, 49 מדינות באפריקה, לכאורה, יקימו רשת של 12,000 כלי טיס לטובת מגוון צרכים ובכללם תמיכה בסחר מקוון.
המטוס V-22 אוספרי פותח ומיוצר במשותף על ידי החברות בל הליקופטר ובואינג.
מטוס מאויש, שייעודו העיקרי – נשיאת כוחות מיוחדים רכובים.
למטוס יש מדחפים גדולים שניתן להטות אותם ממצב אנכי למצב אופקי מה שמאפשר לו גם נחיתה כמעט אנכית וגם המראה כמעט אנכית ובמקביל, מהירות שיוט גבוהה וביצועי טווח טובים.
במהלך הפיתוח, המטוס סבל מתאונות.
חיל האוויר של ארצות הברית, המרינס והצי הצטידו במטוס וכן יפן.
הודו, אינדונזיה וישראל שקלו לקנות את המטוסים ואולם, ככל הידוע, בסופו של דבר, לא נחתמו עסקאות הרכש.
החברה מפתחת כלי טיס ייחודי המשלב בין רוטור אחד גדול, כמו במסוק מסורתי, וכנף עם מנת ממדים גדולה ופרופלורים ייעודיים לשלב השיוט – על הכנף.
בדומה לחברות אחרות, החברה שואפת לפלח השוק שעוסק בתעבורה בין מרכזים אורבניים ולאו דווקא בתוך הערים, ככל הנראה, במטרה להתרחק מהתחרות עם מוניות.
חברה בע"מ שהוקמה על ידי חברת היונדאי במטרה לקדם את תחום הניידות האווירית המתקדמת.
החברה מצהירה כי בכוונתה לפתח כלי טיס eVTOL שיסיים את תהליכי הרישוי האזרחיים ב-2028 והוא מיועד לנקודת העבודה של טווחי טיסה "אזוריים" – כלומר, מאות מייל בודדים, טווח המתאים להובלת נוסעים בין ערים ופחות להובלת נוסעים בתוך העיר או בטיסות בין-לאומיות ארוכות.
לחברת היונדאי יש נציגות בישראל.
החברה מפתחת "אי וי טול" עם משקל המראה מרבי מסדר גודל של טון וחצי, משקל נשיאה של כ-450 ק"ג (המטוס מותאם לארבעה נוסעים) ומהירות שיוט של כ-110 קשר.
חברת פנטקסי (Pentaxi) הוקמה בשנת 2018 על ידי צוות מומחים ממייסדי מפעל מל"ט וחלוצי ומובילי פיתוח כלי הטיס האוטונומים וכלי טיס לא מאוישים בתעשייה הביטחונית הישראלית עם ניסיון של 5 עשורים בכלים בגדלים שונים (20 ק"ג עד כ-5 טון).
החברה מפתחת כלי טיס אוטונומי להובלת נוסעים ומטען בסביבה עירונית.
PentaxiGo, PentaxiPass הוא רכב המראה ונחיתה אנכי חשמלי (eVOLT) חדשני ומבוסס פטנט, עם 5 מנועים, תא מטען ונוסעים גדול וטווח טיסה של עד 700 ק"מ, ומהווה פתרון בטיחותי לצרכים המשתנים של תעשיית התחבורה והתובלה.
צוות החברה מקדם את הפיתוח הטכנולוגי בשיתוף פעולה עם רשות התעופה והרגולציה האמריקאית, ה-FAA, והרשות האירופאית – ונותן מענה פורץ דרך להיבטים רגולטורים רבים, ביניהם: רעש, אוטומציה, בטיחות, אינטגרציה עם המרחב האווירי, טווח טיסה ויחסי נפח/משקל, על מנת להבטיח איכות נסיעה מיטבית.
החברה השלימה טיסות ניסוי של 2 אבות טיפוס והוכיחה הטיית מנועים מהמראה אנכית לטיסה אופקית.
הדגם השלישי של Pentaxi ביצע סימולציות לתיקוף אווירודינמי של התצורה בכלי CFD – והוכיח שיפור ביצועים נרחב עם יכולת לשאת 400 ק"ג מטען למרחק של 700 ק"מ
החברה ממוקמת בפרדס חנה והיא מפתחת ורוצה לייצר כלי טיס eVTOL עם שני מקומות ישיבה לצורכי פנאי, ספורט ושימושים נוספים.
במהלך 2022 החברה החלה לבצע טיסות ניסוי קשורות ויצאה ממצב של שמירה על סודיות לפרסום ושווק.
ככל הידוע, החברה מקבלת הזמנות מותנות למוצר שלה ויש לה כבר כמה עשרות כאלה.
נכון למאי 2023, החברה מבצעת טיסות ניסוי, יש לה כ-400 הזמנות מקדימות וועדת המחקר של הרשות לחדשנות, אישרה לחברה להצטרף למיזם הרחפנים הלאומי (קול קורא 6190 של הרשות לחדשנות).
Elroy היא חברה אמריקאית הפועלת לפיתוח וייצור של כלי טיס בלתי מאויש שתכליתו העברת מטענים במשקל מעל 200 ק"ג לטווחים של כ-480 ק"מ.
החברה מייצרת כלי טיס עם כנף שיכולה להיות "חופשית לזרימת האוויר".
תצורה זו ייחודית ולכאורה, מאפשרת גם שיוט יעיל, בעזרת מנוע "דוחף" וגם טיסה יעילה כרחפן – עם עמידות מוגברת לרוחות צד.
החברה מכרה מספר פלטפורמות למשטרת ישראל שמפעילה אותן.
תוכנית של חיל האוויר האמריקאי – לקידום התחום.
במסגרת התכנית, חיל האוויר מאפשר לחברות המסחריות להשתמש בידע שלו, בשדות הניסוי, בכוח אדם טכני וכדומה והכול במטרה לקדם את התחום.
נכון ל-2022, החברות Joby, Kitty Hawk, Beta, Lift עברו תהליך Airworthiness (כשירות אווירית מטעם חיל אויר) – מה שמאפשר להן לבצע טיסות תחת מעטה אסדרתי של חיל אויר האמריקאי, טרם שהשלימו את תהליך הרישוי, האזרחי, המלא.
במהלך מאי 2023 התפרסם כי חברת ג'ובי תספק תשעה כלי טיס לחיל אוויר האמריקאי תחת חוזה "ליסינג".
מטוסים אלה יופעלו מבסיס חיל האוויר אדוארס.
eSound הוא שירות הזרמת מוזיקה דיגיטלי המאפשר הזרמה של שירים.
השירות כולל מעל ל-150 מיליון שירים הזמינים להאזנה בעשרות מדינות ברחבי העולם וביניהן ישראל.
השירות זמין לרוב המכשירים המודרניים כולל מחשבי Windows, macOS, Linux וגם בסמארטפונים וטאבלטים המריצים iOS ואנדרואיד.
ניתן לדפדף ולחפש מוזיקה לפי אמן, אלבום, ז'אנר.
כמו כן, התוכנה מאפשרת יצירת פלייליסטים מקוריים בנוסף לפלייליסטים העומדים לרשות המשתמשים כגון רשימות השירים המובילים לפי מדינות ומקבצי שירים על פי ז'אנר מוזיקלי.
EVGA Corporation, או בקיצור EVGA, היא חברה אמריקנית העוסקת בייצור והפצה של חומרת מחשבים.
בין המוצרים אותן החברה מייצרת נמנים לוחות אם, ספקי כוח, פתרונות לקירור מים, מארזי מחשב, עכברי גיימינג, מחשבים ניידים ייעודיים לגיימינג, ועד 2022 עסקה גם בייצור ומכירת כרטיסי מסך מבוססי ליבת GeForce של אנוידיה.
החברה נוסדה ב-13 באפריל 1999, ומשרדיה שוכנים בבראה ובסנטה קלרה שבקליפורניה.
כיום, קו המוצרים של החברה כולל ספקי כוח, לוחות אם, ואביזרי חומרה נלווים.
החברה החלה את דרכה בייצור כרטיסי מסך לשוק הביתי עבור חברת אנוידיה, כאשר הכרטיסים הראשונים שיוצרו על ידה השתייכו לסדרת RIVA TNT2 שיצאה ב-1999.
בשלב מאוחר יותר, נכנסה החברה לעסקי הייצור של לוחות אם למחשבים אישיים.
תחילה, הוגבלה החברה בייצור לוחות אם מבוססי ערכות השבבים של אנוידיה (Nvidia nForce) בלבד; מצב זה נמשך עד 2009, השנה בה החליטה אנוידיה לצאת מעסקי לוחות האם.
בנובמבר 2008 החלה EVGA לייצר את לוח האם הראשון שלה שהיה מבוסס ערכת שבבים תוצרת אינטל.
הלוח, שהיה מבוסס ערכת השבבים X58, תמך במערך SLI של שלושה כיוונים (3-way SLI; כלומר, לוח האם מכיל שלושה חריצי PCIe X16 אליהם ניתן לחבר שלושה כרטיסי מסך במערך SLI).
בהמשך, המשיכה החברה לייצר לוחות אם דומים תחת המותג "EVGA Classified" שיועדו עבור חובבי המהרה ובחלקם תמיכה ביותר אפיקי PCIe X16 על ידי הוספת שבבי NF200 תוצרת אנוידיה שתפקידם "לדבר" עם ערכת השבבים ולהרחיב את התמיכה של ערכת השבבים ביותר אפיקים.
ביוני 2021 החלה החברה לשווק לוחות אם תואמי AMD מבוססי ערכת השבבים X570 של AMD.
הפסקת שיתוף הפעולה עם אנוידיה
ב-16 בספטמבר 2022 הכריזה EVGA על יציאה מעסקי כרטיסי המסך והפסקת שיתוף הפעולה עם אנוידיה.
בזמן ההכרזה, כ-80% מרווחי החברה נבעו ממכירות כרטיסי מסך.
מנכ"ל החברה, אנדרו האן, הודיע כי החברה אינה מעוניינת לשתף פעולה עם חברות מתחרות כגון AMD או אינטל, וכי לא מתוכננת מכירה עתידית של החברה.
כמו כן, הסביר האן כי ההתנהלות של אנוידיה עם שותפיה העסקיים גרמה קשיים בשמירה על שולי רווח עקביים, ולכן החברה תתמקד במוצרים אחרים רווחיים יותר כגון ספקי כוח.
הכרזה זו הגיעה בסמוך להכרזה של אנוידיה על יציאת סדרה 40 (RTX 4000) של GeForce.
כתוצאה מכך, הכריזה החברה כי עד לסוף 2022 תמשיך במכירת המלאי הקיים של כרטיסי הסדרה הקודמת, סדרה 30, על מנת להשלים את הליך סיום השותפות עם אנוידיה.
EXOSAT (ראשי תיבות באנגלית של European X-ray Observatory Satellite - לוויין תצפית אירופאי בתחום קרני רנטגן היה טלסקופ החלל הראשון שביצע סקר אסטרונומי בתחום קרני רנטגן.
הוא פעל במשך כ-3 שנים ובוצעו 1780 תצפיות.
בסוף 1969 סוכנות החלל האירופאית החליט על התנעת משימה Highly Eccentric Lunar Occultation Satellite - Helos בתחום מציאת מקורות קרני רנטגן.
בשנת 1973 הוחלט להרחיב את הפעילות ושמה שונה לשם הנוכחי.
הוחלט שזמן צפייה יהיה פתוח לקהילה מדעית רחבה.
בקשות השתתפות נסגרו ב-1 בנובמבר 1981. בהמשך 200 בקשות מ-500 שהתקבלו נבחרו ל-9 חודשים ראשונים של פעילות החללית.
EXOSAT הייתה חללית ראשונה של הסוכנות שעל סיפונה היה מחשב לעיבוד נתונים מדעים שהתקבלו.
על החללית הותקנו 4 מכשירים: טלסקופים קרני רנטגן ומדי קרינה.
פאנל סולארי סיפק 165 ו"ט.
השיגור בוצע ב-26 במאי 1983 מבסיס חיל האוויר ונדנברג בעזרת משגר מדגם דלתא 3914. נתונים היו מועברים לתחנת בקרה בספרד.
החללית הפסיקה לפעות בשנת 1986.
הארגון נוסד בשנת 1986 ונכון ל-2023 חברים בו 30 מדינות.
מטרת הארגון הוא להקים ולנהל מערכת לווייני מזג אוויר לטובת חברי הארגון.
הארגון אחראי על שיגור ותפעול של הלוויינים והעברת מידע ללקוחות.
חברי הארגון משלמים דמי חבר בהתאם לתוצר הלאומי.
בהתאם לכך התרומה הגדולה ביותר היא של גרמניה.
חברי הארגון מקבלים כל המידע ללא תשלום.
ארגונים שמשתפים פעולה עם הארגון יכולים לקבל את המידע בהנחה כל 50% ובמצבי קיצון ללא תשלום.
הארגון אינו חלק של האיחוד האירופי, אך מרבית חברי הארגון הם חלק של הקהילה.
מטאוסאט - הלוויין הראשון שוגר בשנת 1977 על ידי הסוכנות החלל האירופית עוד לפני הקמת הארגון.
בהמשך שוגרו לוויינים במימון הארגון.
במרוצת השנים פותחו מספר דורות של לווייני הסדרה.
שיגורי הדור השלישי החלו בשנת 2022.
מטאופ - לוויינים במסלול קוטבי.
שיגור הלוויינים החל בשנת 2006. לפני שיגור לוויינים אלו הארגון היה שותף ביחד עם מנהל האוקיינוסים והאטמוספירה הלאומי בשיגור לוויינים למסלול קוטבי במסגרת תוכנית POES שהסתיימה.
לווייני "מטאופ" ממשיכים בהעברת הנתונים שהחלה ב-POES.
בנוסף לכך על הלוויינים הותקנו מערכות תומכות Cospas-Sarsat.
סדרת Jason - סדרת לוויינים משותף לארגון, המרכז הצרפתי הלאומי לחקר החלל, מנהל האוקיינוסים והאטמוספירה הלאומי ונאס"א.
הלוויין הראשון שוגר בשנת 2001. לוויין "סנטינל 6" שוגר בשנת 2022 ומתוכננים שיגורים נוספים.
חלק מלווייני התוכנית שולבו בתוכנית Earth Observing System של נאס"א.
EUVE (ראשי תיבות באנגלית של Extreme Ultraviolet Explorer ידוע גם כ-Explorer 67) הוא לוויין ששוגר על ידי נאס"א בשנת 1992 ובו הותקן טלסקופ חלל בתחום אולטרה סגול.
לוויין EUVE היה חלק של תוכנית אקספלורר.
המטרה הייתה לבצע סקר שמיים ותצפיות עומק על מטרות ספציפיות.
ההצעה הוגשה על ידי קבוצת מדענים מאוניברסיטת קליפורניה בברקלי.
על הלוויין הותקנו מספר טלסקופים ומכשירים מדעיים נוספים שפעלו בתחומים שונים.
התחום הכולל של התצפיות היה kEv 0.163 - kEv 0.016. ברגישות של כ-3 שניות זוויתיות.
פאנל סולארי של החללית סיפק 1,100 ו"ט למערכות בקרה ותקשורת.
סקר כולל של השמיים הושלם באוגוסט 1993 וכלל 801 מקורות קרינה.
לאחר השלמת התוכנית המקורית, המשימה הוארכה פעמיים.
בסופו של דבר בינואר 2001 הוחלט לסיים את משימה.
ספקטרומטר נבנה במעבדה של לוקהיד מרטין וטלסקופ נבנה על ידי מצפה כוכבים של סמית'סוניאן.
הצילומים היו משוגרים כל שנייה עם רגישות של 0.05 מעלות.
על בסיס מידע שהתקבלו נכתבו מאמרים רבים.
ESP32 הוא שבב מיקרו-בקר מבית Espressif Systems שמיועד לתקשורת אלחוטית, המיקרו בקר מאופיין בחסכוניות בחשמל ובעלות נמוכה.
השבב כולל מעבד ליבה כפולה או יחידה במהירות של עד 240 מגה-הרץ ומעבד נוסף לחיסכון באנרגיה.
הוא תומך ב-Wi-Fi וב-Bluetooth, מה שמאפשר חיבור למגוון מכשירים אלחוטיים.
בנוסף, ה-ESP32 מכיל מתגי אנטנה מובנים, מגבר מתח, מגבר קליטה ברעש נמוך, מסננים ומודולים לניהול צריכת החשמל.
הוא משולב לרוב ב-מעגל מודפס (PCB) ייעודי או בלוחות פיתוח עם חיבורי GPIO ופינים שונים, בהתאם לדגם וליצרן.
השבב כולל גם ממשקים כגון UART, SPI, ו-I²C לתמיכה בחיישנים ויכולות אבטחה מתקדמות כמו אתחול מאובטח והצפנה בחומרה.
ה-ESP32 נוצר ופותח על ידי חברת Espressif Systems, חברה סינית שבסיסה בשנגחאי, והוא מיוצר על ידי TSMC.
השבב הוא דור ההמשך למיקרו-בקר ESP8266.
התכונות של ה-ESP32 כוללות את הדברים הבאים:
מעבד ראשי: מעבד מיקרו 32-ביט Xtensa בעל ליבה כפולה (או ליבה אחת), מסדרת LX6, פועל במהירות של 160 או 240 מגה-הרץ ומגיע עד ל-600 DMIPS
מעבד משני לחיסכון קיצוני בחשמל (ULP)
זיכרון: 520 קילו-בייט זיכרון RAM, 448 קילו-בייט זיכרון ROM
ADC מסוג SAR, ברזולוציה של 12 ביט ועד 18 ערוצים
שני DACs ברזולוציה של 8 ביט
ממשק Ethernet MAC עם DMA ייעודי ותמיכה מתוכננת ב-IEEE 1588
בקר אינפרה-אדום (עד 8 ערוצים)
מונה פולסים (כולל קידוד מרובע מלא)
PWM לנורות LED (עד 16 ערוצים)
מגבר אנלוגי לחיסכון קיצוני בחשמל
תמיכה בתכונות אבטחת Wi-Fi לפי תקן IEEE 802.11, כולל WPA, WPA2, WPA3 (בהתאם לגרסה) ו-WAPI
זיכרון OTP של 1024 ביט, עד 768 ביט ללקוחות
האצת חומרה לקריפטוגרפיה: AES, SHA-2, RSA, קריפטוגרפיה בעקומים אליפטיים (ECC), יוצר מספרים אקראיים (RNG)
מייצב מתח פנימי מסוג LDO
צריכת זרם במצב שינה עמוק של 5 מיקרו-אמפר
התעוררות מאינטרפט GPIO, שעון זמן, מדידת ADC או חיישן מגע קיבולי
מאז השקת ה-ESP32 המקורי, הוצגו והוכרזו מספר גרסאות נוספות המהוות את משפחת מיקרו-הבקרים ESP32. שבבים אלה כוללים מעבדים ויכולות שונות, אך כולם תואמים לאותו SDK ולרוב תואמים ברמת הקוד.
בנוסף, ה-ESP32 המקורי עבר מספר שיפורים, כמו ESP32 ECO V3, ששיפר את הביצועים והיציבות של השבב המקורי.
ה-ESP32 נכתב בעיקר בשפת C++, אך תומך גם במגוון שפות תכנות ומסגרות עבודה, המתאימים לצרכים שונים של פרויקטים.
להלן השפות ומסגרות העבודה העיקריות הזמינות לפיתוח על ESP32:
C++ – השפה העיקרית לפיתוח ישיר על ה-ESP32.
ESP-IDF – מסגרת העבודה הרשמית של Espressif לפיתוח IoT, המותאמת למשפחת ESP32 ומספקת כלים ויכולות אינטגרציה מתקדמות.
Arduino-ESP32 – ליבה של Arduino עבור הדגמים השונים, מאפשרת פיתוח ב-Arduino IDE.
C – גם אפשרי ב-ESP-IDF, מספקת שליטה ישירה במעבד.
Python – ניתן לפיתוח דרך MicroPython ו-CircuitPython, גרסאות Python קלות עבור מיקרו-בקרים.
Mongoose OS – מערכת הפעלה המיועדת למוצרים מחוברים, מאפשרת תכנות ב-JavaScript או C ומומלצת על ידי Espressif, AWS IoT ו-Google Cloud IoT.
Lua – נתמך באמצעות NodeMCU, פלטפורמת פיתוח מבוססת Lua.
PlatformIO – סביבה לפיתוח מולטי-פלטפורמית שמתאימה גם ל-ESP32.
Rust – מאפשר פיתוח מודרני עם דגש על בטיחות זיכרון.
Swift – מתאים לפיתוח במיקרו-בקרים וב-IoT.
Visual Studio Code – עם הרחבה ייעודית ל-ESP-IDF, מספקת סביבה נוחה ומתקדמת לפיתוח.
Zerynth – Python ל-IoT ותמיכה במיקרו-בקרים, כולל ESP32.
Matlab ו-Simulink – מאפשרים פיתוח מודלים מתמטיים וסימולציות למיקרו-בקרים.
השילוב הרחב של שפות תכנות, כלים ומסגרות עבודה מאפשר התאמה מדויקת ויעילה של ESP32 למגוון פרויקטים ופיתוחים.
שימושים מסחריים: לדוגמה, הצמיד של קבוצת עליבאבא באירוע השנתי ב-2017, שמשתמש ב-ESP32 לשליטה בתאורת LED בצורה מסונכרנת, מכשיר Pium למפיצי ריח חכם, ונורות ה-LED LIFX Mini.
שימושים תעשייתיים: מודול Moduino X של חברת TECHBASE ומכשירי NORVI IIOT משתמשים ב-ESP32 למטרות אוטומציה תעשייתית ובקרת מכשור, עם תמיכה בממשקי תקשורת כמו LoRa ו-Nb-IoT.
שימושים אקדמיים: ה-ESP32 משמש בהוראה ובפרויקטי מחקר, למשל, בפיתוח מערכות חכמות לניהול בית, כולל בקרה על טעינת רכבים חשמליים בהתאם לצריכת האנרגיה בבית.
ה-ESP32 מהווה כלי גמיש ונוח לפיתוח מהיר במגוון סביבות ותעשיות, בזכות התמיכה הרחבה בשפות תכנות וכלים מתקדמים.
"E Più Ti Penso" (בעברית: "ככל שאני חושב עליך יותר") הוא סינגל שהוקלט על ידי המוזיקאי האיטלקי אנדראה בוצ'לי, ביחד עם הזמרת-יוצרת האמריקאית אריאנה גרנדה, מתוך אלבומו, Cinema.
השיר יצא לאור ב-1 באוקטובר 2015, על ידי חברות תקליטים שונות ברחבי העולם, כסינגל הראשון מתוך האלבום.
השיר הגיע למקום הראשון במצעד השירים הדיגיטליים הקלאסיים.
בחלק מהמקומות נקרא השיר "", תוך שהוא נכתב עבור הסרט הקולנועי "היו זמנים באמריקה".
השיר שהוקלט על ידי השלישייה האיטלקית איל וולו בשנת 2010. כאשר יצא, היה זמין השיר בכל הפלטפורמות הדיגיטליות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.
השיר זכה להצלחה רבה בעיקר במצעדי הבילבורד הקלאסיים, כאשר כבש את פסגת מצעד השירים הדיגיטליים.
השיר יצא כסינגל על מנת לעזור בקידום אלבומו של בוצ'לי Cinema, שהפך בהמשך לאלבום הקלאסי השני המצליח ביותר בארצות הברית, על פי דירוג שנתי של מגזין הבילבורד.
הווידאו קליפ הרשמי של השיר פורסם ב-13 באוקטובר 2015, וזכה להצלחה כאשר צבר למעלה מ-48.5 מיליון צפיות.
Eat Static הוא הרכב-טראנס של מוזיקת דאנס מאנגליה אשר הוקם בשנת 1990, וחברים בו מרב פפלר וג'ואי הינטון.
מרב וג'ואי נפגשו כמתופף ונגן קלידים בלהקה Ozric Tentacles מסאמרסט, אנגליה.
להקה זו היא בין הלהקות הראשונות שהשתמשו באלמנטים מעולם המוזיקה האלקטרונית.
בזכות ההתנסות שלהם ב-Ozric עם הסינתסייזר והמוזיקה האלקטרונית הם הקימו ב-1990 את Eat Static, אך המשיכו לעבוד במקביל עם להקתם והוציאו את האלבום Abduction.
בשנת 1994 הם התנתקו סופית מ-Ozric Tentacles ועבדו אך ורק במסגרת ההרכב שלהם.
המוזיקה של Eat Static נחשבת כטראנס פסיכדלי, אך ניתן להגיד שהלהקה משלבת את כל סוגי המוזיקה האלקטרונית, כמו: טראנס, טכנו וברייקביט.
לפעמים הם משלבים גם אלמנטים מסוגי מוזיקה אחרים כמו מוזיקה לטינית, מוזיקת עולם וג'אז ואפילו עם סימפולים של קטעי "קיטץ' מסרטים סוג ב'".
Earthling (בן כדור הארץ) הוא אלבום של המוזיקאי הבריטי דייוויד בואי שיצא בשנת 1997. אלבום זה, נחשב לחזרתו של בואי להיותו מוזיקאי ניסיוני.
האלבום לא זכה אומנם להצלחה מסחרית גדולה, אך הביקורות שיבחו את היצירה השלימה וכך גם הצליח להוציא את הלהיט שהפיק סולן להקת ניין אינץ' ניילז טרנט רזנור "I'm Afraid of Americans" (השיר עוסק בחוויה של בואי מטיול באי ג'אווה, עת ניתקל שם בסניף של רשת מקדונלד'ס).
האלבום מתאפיין בעירוב סגנונות, והגיע במצעדים הבריטים למקום ה-6 ולמקום 39 בארצות הברית.
התעניינותו של בואי באותה העת ביצירת מיקסים שונים לשיריו הגיעה לשיאה ושירי האלבום זכו למספר רב מאוד של גרסאות שונות שהופיעו בסינגלים שליוו את הוצאת האלבום.
השיר "Telling Lies" קיבל 3 גריסאות שונות - אותן ניתן היה להוריד באתר האינטרנט של בואי, ובכך היה למעשה הסינגל הראשון של מוזיקאי מפורסם ברשת האינטרנט.
"Little Wonder" היה הלהיט הגדול ביותר שיצא מהאלבום, והגיע למקום ה-14 במצעדים הבריטים.
לבימוי הקליפים שליוו את הסינגלים, הוזמנו במאי קליפים בעלי אופי אמנותי חריג.
דייוויד בואי - שירה, קולות, גיטרה, קלידים, סימפולים, סקסופון.
ריבס גברלס - גיטרות, תכנות, קלידים, קולות.
מארק פלאטי - גיטרות, תכנות, סימפולים, קלידים.
גלי אן דורסי - גיטרה בס, קולות.
זקארי אלפורד - תופים, כלי הקשה חשמליים.
מייק גרסון - קלידים, פסנתר.
Eat Me, Drink Me הוא אלבום הסטודיו השישי של להקת ההבי מטאל מרילין מנסון שיצא בשנת 2007. האלבום הוקלט במקור על ידי מרלין מנסון והגיטריסט/בסיסט טים סקולד, אך במהלך סיבוב ההופעות הוחלף טים סקולד בטוויגי רמירז, חבר בלהקה משנת 1993- 2002.
אלבום זה נחשב כחלש יחסית לקודמיו, מפני שהנושאים הפכו ליותר רגשיים מאשר פוליטיים והמוזיקה המלווה נחלשה והפכה לפחות רועשת.
אלבום זה עוסק בייאוש וצער על אהבה פגועה.
דוגמה לכך היא בשיר "Heart-Shaped Glasses" בו מנסון אומר "אם תשברי את ליבי אשבור לך את משקפייך בצורת הלב", וכן בשמו של השיר: "They Said That Hell's Not Hot" (הם אמרו שהגיהנום לא יהיה חם).
דבריו של מנסון לגבי האלבום
בראיונותיו של מנסון לגבי אלבומו החדש, הוא מספר שהוצאת אלבום זה הוא חלום שהתגשם ושמאז ומעולם רצה להוציא אלבום זה.
Earth, Wind & Fire (בראשי תיבות: EWF; תרגום מילולי: "אדמה, רוח ואש") היא להקה אמריקנית שפעלה בעיקר בשנות ה-70, ונחשבת לאחת המצליחות במאה ה-20. סגנונה המוזיקלי כלל שירי נשמה, ג'אז, אר אנד בי, פאנק ורוק.
הלהקה נוסדה ב-1969 בשיקגו על ידי המתופף מוריס וייט.
שם הלהקה נוצר בהשראת המפה האסטרולוגית של וייט, שכללה מרכיבים של אדמה, רוח ואש.
לאחר שני תקליטים שלא זכו להצלחה, פירק וייט את ההרכב והקים אותו מחדש בלוס אנג'לס ב-1971, עם אחיו ורדון וייט (גיטרה בס) וחברים נוספים.
רבים מחברי הלהקה התחלפו לאורך השנים, אך המרכזיים שבהם, מלבד האחים וייט, היו פיליפ ביילי, ראלף ג'ונסון, לארי דון ואל מק'קיי.
לאורך השנים הוציאה הלהקה 19 אלבומי אולפן, 62 סינגלים, ועוד עשרות אלבומי אוסף, הופעות חיות ואלבומי וידאו.
היא הייתה מועמדת ל-20 פרסי גראמי, מתוכם זכתה בשישה כלהקה ועוד שניים בנפרד עבור חבריה (מוריס וייט ופיליפ ביילי).
כן הייתה הלהקה מועמדת ל-12 פרסי המוזיקה האמריקאית, וזכתה בארבעה.
בשנת 2000 הלהקה נכנסה להיכל התהילה של הרוק אנד רול וכן קיבלה כוכב על שמה בשדרת הכוכבים של הוליווד.
היא גם נחשבת ללהקה האפרו-אמריקאית הראשונה שמכרה את כל הכרטיסים להופעתה באולם מדיסון סקוור גארדן בניו יורק.
מוריס וייט, הידוע גם בכינוי "ריס", נולד בשנת 1941 בממפיס שבטנסי והיה הסולן המוביל בלהקה.
הוא הפיק את רוב אלבומי הלהקה, כתב את מרבית הלהיטים שלה ובשנת 2010 נכנס להיכל התהילה של כותבי השירים.
בשנת 2016, כאשר שהה בלוס אנג'לס, נפטר ריס בגיל 74 לאחר 24 שנים בהן סבל ממחלת פרקינסון.
הלהקה פועלת ברציפות משנת 1993, כאשר לאחר מותו של מוריס וייט הזמר פיליפ ביילי, שצורף ללהקה בראשיתה על ידי מוריס וייט, החל להנהיג את הלהקה.
בשנת 1990, גיטריסט הלהקה המקורית אל מק'קיי הקים הרכב מחווה עם יוצאי הלהקה המקורית בשם "חוויית האדמה אוויר ואש של מקיי".
אל מקיי, שידוע בתור אחד המייסדים של הלהקה ושותף לכתיבת הלהיטים הגדולים של הלהקה, מופיע עם ההרכב בפסטיבלים ברחבי העולם, ובשנת 2017 הופיע בישראל במסגרת פסטיבל ג'אז בים האדום.
שנהפרסקטגוריהעבודה מועמדתתוצאהמקור2024פרס גראמיביצוע ה-R&B העממי הטוב ביותר"Hollywood"
"" הוא שיר דו-וופ שבוצע במקור בשנת 1954 על ידי להקת הדו-וופ האמריקאית The Penguins .